
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС
ОТНОСНО: Прекратяване на съсобственост между Община Бургас и физически лица чрез продажба на общинските 18/1146 кв. метра ид. части от УПИ IV-100 в кв.16, целият с площ 1146кв.м. по ПУП-ПРЗ на с. Миролюбово.
УВАЖАЕМИ  ОБЩИНСКИ  СЪВЕТНИЦИ,
Постъпило е заявление с вх.№94-01-42446/18.12.2019г. от М. А. К. и П. А. С., с искане за прекратяване на съсобственост в УПИ IV-100 в кв.16, по ПУП-ПРЗ на с. Миролюбово, целият с площ 1146 кв.м., чрез изкупуване на общинските идеални части в имота.
Заявителите са придобили по силата на дарение бивш парцел V, целият с площ 1098 кв. метра в бивш кв.17 по предходен недействащ план на селото от 1944г., съгласно представени Нотариален акт №113, том XXIXдело №9861/1993г. и Нотариален акт №95, том XXIX, дело №9843/1993г., двата на нотариус К. Консулова.

По действащият ПУП- ПРЗ на с. Миролюбово, одобрен със Заповед №409/14.05.1996г. на Кмета на Община Бургас, описаният недвижим имот съответства на нов УПИ IV-100 в кв.16, целият с площ 1146 кв.м. и е отразен като ПИ с идентификатор 48409.501.100, с площ 1146 кв. метра в кадастралната карта на населеното място, одобрена със Заповед №РД -18-245/17.04.2019г. на Изпълнителен Директор на АГКК, последно изменена със Заповед №18-10847/17.10.2019г. на Началника на СГКК- Бургас.
Община Бургас е собственик на 18/1146 кв. метра от описаният УПИ, съгласно Акт №9412/09.06.2020г. за частна общинска собственост. Съсобствеността е възникнала по силата на предходен недействащ план на населеното място от 1944г., като към имота е придадена част от уличната регулация.
Останалите 30/1146 кв. метра са от други имоти и в резултат на различни методи на изчисление във времето и точността на плановете.

  Общинските идеални части в УПИ не отговарят на изискванията на чл.19 от Закона за устройство на територията /ЗУТ/ за обособяване на самостоятелен урегулиран поземлен имот.  

  Съсобствения имот не носи приходи на Община Бургас, а в същото време тя е данъчно задължена, поради което е целесъобразно прекратяване на съсобствеността в имота чрез продажба дела на общината по пазарни цени.


  В изпълнение разпоредбите на чл.41, ал.2 от ЗОС, във връзка с чл.22, ал.3 от ЗОС е възложено на независим оценител на имоти, вписан в регистъра на независимите оценители, изготвяне на пазарна оценка на общинските 18/1146 кв. метра ид. части от УПИ IV-100 в кв.16, целият с площ 1146кв.м., отразен като ПИ с идентификатор 48409.501.100 в КК, с площ 1146 кв. метра,  определена в размер на 420 лева(четиристотин и двадесет лева), без ДДС.
Данъчната оценка на идеалната част от имота, предмет на продажба е 41 лева (четиридесет и един лева).
Имотът, предмет на разпореждане не е включен в Програмата за управление и разпореждане с общинска собственост на Община Бургас за 2020 г., приета с решение по т.4 от Протокол №6/28.01.2020г. на Общински съвет-Бургас, поради което следва да бъде допълнена с посоченият недвижим имот в раздел ІІ „Продажба по реда на ЗОС, без търг или конкурс“, точка 3 „Прекратяване на съсобственост по чл.36, ал.1, т.2 от ЗОС, чрез продажба на общински идеални части“.

 Предвид гореизложеното, като взех предвид Протокол от 13.08.2020 год. на  Комисията, назначена с моя Заповед №814/01.04.2020г., които възприемам изцяло, в изпълнение на правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание /Протокол №13/, да вземе следните
                                                    Р Е Ш Е Н И Я:
1.Допълва Програмата за управление и разпореждане с общинска собственост на Община Бургас за 2020 г., приета с решение по т.4 от Протокол №6/28.01.2020г. на Общински съвет-Бургас, в частта на раздел ІІ „Продажба по реда на ЗОС, без търг или конкурс“, точка 3 „Прекратяване на съсобственост по чл.36, ал.1, т.2 от ЗОС, чрез продажба на общински идеални части“, с имот, частна общинска собственост, представляващ 18/1146 кв. метра ид. части от УПИ IV-100 в кв.16 по ПУП- ПРЗ на с. Миролюбово, целият с площ 1146кв.м., отразен като ПИ с идентификатор 48409.501.100 по КККР на с. Миролюбово, с площ 1146 кв. метра.
2.Да се прекрати съсобствеността между Община Бургас и М. А. К. и П. А. К., чрез продажба на 18/1146 (осемнадесет от хиляда сто четиридесет и шест) кв.м. идеални части от УПИ IV-100 (четири римско за имот планоснимачен номер сто) в кв.16 (шестнадесет) по ПУП- ПРЗ на с. Миролюбово, целият с площ 1146 кв.м., при граници  на целият имот: североизток- УПИ III, югоизток- улица, югозапад- УПИ V и УПИ XVII, съответстващ на ПИ с идентификатор 48409.501.100 (четири осем четири нула девет точка пет нула едно точка едно нула нула) по КККР на с. Миролюбово, с площ 1146 кв. метра, при съседи: имоти с идентификатори 48409.501.105, 48409.501.101, 48409.501.275, 48409.501.99, 48409.501.107, 48409.501.259, 48409.501.106,  за които е съставен за Акт №9412/09.06.2020г за частна общинска собственост, за сумата 420 лева (четиристотин и двадесет лева), без ДДС, при равни квоти за всеки от тях.

Приложения: Заявления с вх.№№94-01-42446/18.12.2019г.  и №94-01-42446/4/18.09.2020г. от М. К. и П. С., Акт №9412/09.06.2020г за частна общинска собственост, скица по КК, издадена от СГКК – Бургас, скица по ПУП-ПРЗ, издадени от ЦАУ „Освобождение“, Нотариален акт №113, том XXIXдело №9861/1993г. и Нотариален акт №95, том XXIX, дело №9843/1993г. Експертна оценка от лицензиран оценител, удостоверение за данъчна оценка, Протокол от 13.08.2020 г. на комисия. 
ДИМИТЪР НИКОЛОВ

